Hold My Hand (τραγούδι, Μάικλ Τζάκσον και Akon)

Το **Hold My Hand** είναι ντουέτο του Μάικλ Τζάκσον και του Akon, από το άλμπουμ *[[Michael (άλμπουμ)|Michael]]*. Το τραγούδι ηχογραφήθηκε από τους Akon και Τζάκσον το 2008 και κυκλοφόρησε ως το πρώτο single από το άλμπουμ του Akon, *[[Freedom (άλμπουμ, Akon)|Freedom]]*. Ο Akon ηχογράφησε επιπρόσθετα φωνητικά για το τραγούδι το 2010. 

## Προϊστορία

Ο Κλών Κέλλι δήλωσε στο HitQuarters ότι το *Hold My Hand* γράφθηκε αρχικά για την Γουίτνεϊ Χιούστον. Ο Akon και ο Κέλλι βρέθηκαν στο στούντιο δουλεύουντας σε κομμάτια για το άλμπουμ της Χιούστον, *[[I Look to You]]*, ενώ ο Κέλλι ολοκλήρωνε ένα κομμάτι που άφησε ο Akon για το δικό του άλμπουμ. Αφού άκουσε το τραγούδι, ο Akon δήλωσε ότι του άρεσε και το ήθελε για τον εαυτό του, και για αυτό θέλησε να ηχογραφήσει μια δική του εκδοχή. Λίγο αργότερα, ο Akon πήγε στο Λας Βέγκας για να δουλέψει στο νέο άλμπουμ του Μάικλ Τζάκσον. Εκεί, ο Τζάκσον άκουσε το τραγούδι και το αγάπησε, και αποφάσισε να συνεισφέρει σε αυτό. Όταν ο Κέλλι ρωτήθηκε γιατί πίστευε ότι αυτό το τραγούδι ήταν το κατάλληλο για ντουέτο του Akon με τον Τζάκσον, αυτός δήλωσε ότι το θέμα του τραγουδιού ήταν η φιλία και η ενότητα. Το *Hold My Hand* ηχογραφήθηκε το 2008 από τους Τζάκσον και Akon. Ο Akon ολοκλήρωσε το υπόλοιπο των φωνητικών του στο τραγούδι το 2010, λίγες μέρες πριν την κυκλοφορία του. Μια σημείωση, γραμμένη από χέρι, που άφησε ο Τζάκσον στην Νέβερλαντ αναφέρει την επιθυμία του να είναι το *Hold My Hand* το πρώτο single του επόμενου άλμπουμ. Ωστόσο, ατελειώτο, το κομμάτι διάρρευσε το 2008. Αυτό θα ήταν το τελευταίο νέο κομμάτι του Τζάκσον που θα διάρρευε. Λόγω της διαρροής, το τραγούδι αφαιρέθηκε από τον κατάλογο κομματιών του άλμπουμ *[[Freedom (άλμπουμ, Akon)|Freedom]]*.

Ο Akon σχολίασε, «Ο κόσμος δεν ήταν έτοιμος να ακούσει το *Hold My Hand* όταν διάρρευσε πριν λίγα χρόνια. Καταστραφήκαμε εξαιτίας της διαρροής. Αλλά η ώρα του ήρθε - τώρα έχει πάρει την τελική του μορφή και είναι απίστευτο και όμορφο τραγούδι-ύμνος. Είμαι περήφανος που συνεργάστηκα με τον Μάικλ, ένα από τα είδωλα της εποχής μας». Πριν την επίσημη κυκλοφορία του τραγουδιού, ο Akon δήλωσε στο Twitter ότι η τελική εκδοχή του θα είχε περισσότερα φωνητικά του Τζάκσον. Το τραγούδι κυκλοφόρησε παγκοσμίως την Δευτέρα, 15 Νοεμβρίου 2010, στις 12:01  that the final version would have more of Jackson's vocals. The song was released globally on Monday, 15 Νοεμβρίου 2010, at 12:01 π.μ (EST). Ήταν διαθέσιμο στην επίσημη ιστοσελία του Τζάκσον. Ο ανιψιός του Τζάκσον, Ταζ Τζάκσον, δημοσίευσε ένα μήνυμα, στο οποίο έλεγε ότι ο θείος του θα ήταν περήφανος για το κομμάτι. «Δεν θα ξεχάσω ποτέ το χαμόγελο στο πρόσωπο του όταν το τραγούδι παίχτηκε στο δωμάτιο του, στο Palms Hotel, στο Λας Βέγκας». Το τραγούδι αποτελεί η δεύτερη συνεργασία μεταξύ των δύο καλλιτεχνών, μετά το *[[Wanna Be Startin' Somethin'|Wanna Be Startin' Somethin' 2008]]*. Το τραγούδι είχε εμπορική επιτυχία, και έφθασε στα top 20 αρκετών χωρών.

## Μουσικό βίντεο

Την Δευτέρα, 22 Νοεμβρίου 2010, άρχισε το γύρισμα του βίντεο στο Τάστιν της Καλιφόρνιας. Στην επίσημη ιστοσελίδα του Τζάκσον, κυκλοφόρησε ανακοίνωση για το κάστινγκ, με τα λόγια ότι «ψάχνουμε για θαυμαστές όλων των ηλικιών που θέλουν να λάβουν μέρος σε αυτό το εικονικό γεγονός». Στις 4 Δεκεμβρίου 2010, ένα βίντεο διάρκειας 30 δευτερολέπτων κυκλοφόρησε στην επίσημη σελίδα του Μάικλ Τζάκσον στο YouTube και στην επίσημη ιστοσελίδα του καλλιτέχνη. Το βίντεο περιέχει σκηνές από το DVD του *[[Live in Bucharest: The Dangerous Tour]]* και βίντεο θαυμαστών που χορεύουν. Το βίντεο έκανε το παγκόσμιο ντεμπούτο του στα μεσάνυχτα της 9ης Δεκεμβρίου 2010, σε όλες τις ιστοσελίδες του κόσμου, συμπεριλαμβανομένου της MichaelJackson.com. Το βίντεο δείχνει τον Τζάκσον σε συναυλία (στο Βουκουρέστι κατά το Dangerous World Tour και στο Μονάχο κατά το HIStory World Tour), με τον Akon να τραγουδά ενώ κάποια παιδιά να χορεύουν, καθώς και παιδιά, οικογένειας και ηλικιωμένους που κρατούν χέρια. Το βίντεο διευθύνθηκε από τον Μάρκ Πέλλινγκτον.

## Κριτικές

Το τραγούδι έλαβε περισσότερες θετικές απόψεις από ότι το προηγούμενο προωθητικό single *[[Breaking News (τραγούδι)|Breaking News]]*. Η Άσαντ Ίνφατρι, της *[[Toronto Star]]*, δήλωσε ότι το κομμάτι ήταν «μια καλή πρόσθεση στον κατάλογο του Τζάκσον». Επίσης έγραψε, «το κομμάτι ξεχωρίζει χάρη στις χορδές και στην χορωδία του, ο τραγουδιστής αποκαλύπτει την αγγελική φωνή του, σε ένα κομμάτι με στίχους αγάπης και ενότητας όπως στο κομμάτι *[[You Are Not Alone]]*». Ο σχολιαστής της *[[Huffington Post]]*, Τζο Βόγκελ, το επαίνεσε επειδή είναι «απλό, αλλά δυνατό τραγούδι που ενσωματώνει αυτό που αγαπούν οι θαυμαστές στον Μάικλ Τζάκσον...να κάνει το πρόσωπο πιο βαθύ και καθολικό», και ο Βόγκελ δήλωσε ότι «το ρεφρέν και το κρεσέντο θα του δώσουν την επιτυχία». Ο Βόγκελ επίσης σχολίασε την πρώτη γραμμή, λέγοντας «αυτή η ζωή δεν θα διαρκέσει για πάντα» και ήταν «οδυνηρή υπενθύμιση της παροδικότητα της ζωής». Ο Γκίλ Κάουφμαν, του MTV, δήλωσε ότι «το *Hold My Hand* είναι από τις κλασικές μπαλάντες του Τζάκσον, με αυτή να τελειώνει με μαγευτική αίσθηση». Ο μουσικός κριτικός του *[[Newsday]]*, Γκλέν Γκαμπόα, είπε ότι το τραγούδι «παρουσιάζει τα καλύτερα φωνητικά του Τζάκσον». Επίσης δήλωσε, «Τώρα μοιάζει περισσότερο με αυτό». Ο Γκέρρικ Ν. Κέννεντι, της *[[Los Angeles Times]]*, έγραψε ότι «αυτό το mid-tempo κομμάτι ανήκει στα κλασικά του Μ.Τ»

Η αρνητική κριτική ωστόσο ήρθε από το *[[Yahoo!|Yahoo! Music]]*, όπου ο Κρίς Γουίλμαν δήλωσε ότι το single έκλεψε στοιχεία από το ομώνυμο κομμάτι των Hootie & the Blowfish ενώ ο Ρέι Κάμμινγκς, της *[[Minneapolis City Pages]]*, δήλωσε ότι «δεν υπάρχει τρόπος να μην απογοητευτείς και να μην αποθαρρυνθείς λόγω της λεπτότητας του κομματιού». Ο Τζέντ Γκότλιμπ, της *[[Boston Herald]]*, περιέγραψε το κομμάτι ως «ένα από τα μέτρια κομμάτι του Akon», χωρίς το «συμπληρωματικό πρόγραμμα και κροτάλισμα ενός τελειωμένου προϊόντος του Βασιλιά της Ποπ». Επίσης δήλωσε ότι «ο Τζάκσον γκρινιάζει από τον τάφο του». Ο Τζέισον Λίπσουτζ, από το περιοδικό Billboard, είπε, «αυτό δεν είναι κλασσικό single του Τζάκσον», αλλά ο Τζάκσον «αμετανόητα πρέπει να χαίρετε με την αυτή την άψογη ποπ παραγωγή που δεν έχουν σχέση με την ταραγμένη ζωή του καλλιτέχνη».

## Εμπορική εμφάνιση

Το κομμάτι έκανε το ντεμπούτο του στη 53η θέση του Hot R&B/Hip-Hop Songs Chart την εβομάδα της 27ης Νοεμβρίου 2010. Επίσης έγινε το 48ο hit του Μάικλ Τζάκσον στο ''Billboard'' Hot 100, και έκανε το ντεμπούτο του στην 84η θέση. Έκανε το ντεμπούτο του στο Adult R&B Chart στην 16η θέση και ήταν το καλύτερο ξεκίνημα του 2010 την ίδια εβδομάδα. Το τραγούδι έγινε το πρώτο top 40 hit του Τζάκσον στο *Billboard* Hot 100 μετά το *[[Butterflies (τραγούδι, Μάικλ Τζάκσον)|Butterflies]]* (2002). Το τραγούδι έκανε το ντεμπούτο του στην 24η θέση στο Billboard Jazz Songs Chart την εβδομάδα της 15ης Ιανουαρίου 2011, ως το πρώτο single του Τζάκσον στο τσάρτ, και έφθασε έως την 16η θέση. Σύμφωνα με το SoundScan, το τραγούδι πώλησε 304.000 αντίγραφα μέχρι τα μέσα Ιανουαρίου 2011.

## Κατάλογος κομματιών

## Εμφάνιση στα τσαρτ

### Τσαρτ

### Τσαρτ για τέλος του έτους

## Ιστορία κυκλοφορίας

## Προσωπικό

*Σύνθεση: Άλιαν Θίαμ, Τζόρτζιο Τούινφορτ και Κλώντ Κέλλι
*Παραγωγή: Akon και Τζόρτζιο Τούινφορτ 
*Συμπαραγωγή: Μάικλ Τζάκσον
*Ηχογράφηση φωνητικών: Μακ Βούντβαρντ, Τζάστιν Πίνταρ, Μάτ Πώλ, Μιγκέλ Σκότ, Κόρι Άαρον, Έελκο Μπάκκερ και Ράιαν Βις
*Μιξάρισμα: Σέρμπαν Γκένεα
*Προγραμματισμός και Ολοκήρωση: Akon, Τζόρτζιο Τούινφορτ
*Διευθέτηση: Φράνκ βαν ντερ Χέιζντεν
*Ορχήστρα: Ντέννις Κρίζνεν
*Βιολίνο: Άρλια ντε Ρούιτερ, Πολίν Τέρλουβ, Έρικα Κόρθαλς-Άλτες, Βέρα Λαπόρεβα, Σάρα Κοχ, Λίντα Ντουμέσσι, Ντέννις Κοέντερς, Σέιζα Τέεβεν, Ντέιβιντ Πέιζνεμπρογκ, Βιμ Κοκ, Ελίζαμπθε Λίφκς Κάτς, Φεγιόνα βαν Ίερσελ, Βέρα βαν ντερ Μπρί και Έρικ Τζάν Κρόμχουτ
*Μεγάλο Πιάνο: Τζόρτζιο Τούινφορτ
*Alt Βιολίνο: Μίεκ Χόνινγ, Ισαμπέλλα Πέτερσεν, Ιρίς Σχάτ, Ράνι Κουμάρ και Άρζεν ντε Γκράαφ
*Τσέλλι (Celli): Έμιλ Βίσσερ, Μάαρτεν Τζάνσεν, Μιχίελ Βέιντνερ και Τζάσχα Άλμπραχτ
*Κοντραμπάσο: Έρικ Βίνκελμαν
*Πνευστά: Πιέρρ Μπίζερ και Ιρίς Ολθέτεν
*Χορωδία: Άλαν Ώστιν, Άνθονι Μπρίς, Αντορία Κάστον, Ρίτσαρντ Ντάλ, Έρικ Έχολς, Τσάρλεν Γκίλλεντ, Βαλένσια Γκρίν, Σίνθια Τζόουνς, Ιρίς ΜακΓκί, Φελίτσια Πέβε, Μισέλ Ρόμπερτς, Γκίνα Τέιλορ, Λέο Βέτ Τζούνιορ, Ντάνα Βίντενερ, Τεράνς Βίλσον και Σάντρα Βράιτ
*Διευθυντής χορωδίας: Λέο Βέτ Τζούνιορ
*Διευθέτηση χορδών: Φράνκ βαν ντερ Χέιζντεν

## Παραπομπές


κατηγορία:Τραγούδια του Μάικλ Τζάκσον
Κατηγορία:Τραγούδια του 2010
Κατηγορία:Singles του 2010
Κατηγορία:Singles της Epic Records